Millised on COVID-ist põhjustatud hirmud tööl ja kuidas end kaitsta?
#000000
Kas Sulle tundub, et oled koroona-ajastul ärevam, kardad tööl viirusega nakatuda ega suuda ametikohustustele keskenduda? CV-Online’i poolt läbi viidud uuringust selgub, et Sa pole kaugeltki üksi! Millised on inimeste hirmud tööl ja kuidas iseenda vaimset tervist hoida?
#000001
Hirm oma tervise turvalisuse pärast närib iga neljandat inimest
#000002
Küsimustikule vastanutest 23% ütleb, et on muretsenud võimaluse pärast tööle sõites või tööl koroonaviirusega nakatuda. 18% vastajate puhul on stressi põhjuseks vaktsineerimata kaastöötajad.
#000003
Hoida distantsi ühistranspordis ja töökohas
Kanda rahvarohketes kohtades kvaliteetset kaitsemaski
Õhutada töökohas ruume, vältida kogunemisi puhkenurgas või koosolekutel
Paluda tööandjalt kodutöö või osalise kodutöö võimalust
Läbida vaktsineerimiskuur, kui tervislik seisund võimaldab
Toetada oma immuunsüsteemi liikumise, mitmekesise toidu ja piisava unega
#000005
Paljude jaoks on kodukontorist töötamine täiendava stressi allikas
#000006
Suur hulk tööandjaid on tänu koroonaviiruse levikule võimaldanud töötajatele, kel töö iseloom seda lubab, täielikku või osalist kaugtööd. Ehkki see on hästitoimivaks meetmeks viiruse leviku pidurdamisel, on nüüdseks selged ka murekohad. Pidev kodukontorist töötamine on iga viienda inimese pannud end üksikuna tundma; igale neljandale vastajale on tekitanud stressi kodus oma töö ja koduõppel olevate laste eest hoolitsemise ühendamine.
#000007
Mõtle, mis Sulle kodukontoris kõige enam muret teeb? Kas info kehv liikumine, suhtlusvõimaluste nappus või hoopis kodus möllavad lapsed ja loomad? Teadvusta, mis Sind häirib ja võta ette konkreetsed sammud enda kehtestamiseks ja vajaduste rahuldamiseks: olgu selleks siis läbirääkimised tööandjaga, muudatused päevaplaanis või peresisesed kokkulepped. Mõtteid selleks, kuidas end kodukontoris motiveerida, leiad ka varasemast Tööelublogist.
#000008
Kolmandik CV.ee uuringule vastanuist ütleb, et hirmud tööl on seotud piirangute ja teadmatusega tuleviku ees. Koroonaolukord tekitab stressi ja muremõtteid, tööl on keskendumine häiritud. Muretsetakse, et haigestudes või isolatsiooni jäädes ei saa oma tööülesandeid täita. Tervelt 25% töötajatest ütleb, et tema vaimne tervis on koroonakriisi ajal halvenenud!
#000010
Artiklis viidatud andmed pärinevad juhtiva tööportaali CV-Online Estonia OÜ läbi viidud vaimse tervise uuringust. Küsitlusele vastas veebi teel 4384 inimest, kellest töötavaid inimesi on 3447. Töötajatena on käsitletud nii täiskoormuse ja osakoormusega kui ka kooli kõrvalt töötavaid inimesi.
#000013
Kuidas kandideerimisel tagasisidet saada ja mida sellega teha?
#000015
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000016